### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 11. september 2024.

###

BESLUTNINGSFORSLAG FRA S

Forslag

Vi foreslår med dette beslutningsforslag, at valg til [adresse] lovpligtige Ældreråd fremover afvikles som fremmødevalg i forbindelse med kommunal- og regionrådsvalg i [adresse].

Det betyder, at borgere, der er fyldt 60 år på valgdagen, får udleveret en stemmeseddel til Ældrerådsvalg sammen med stemmesedlerne til kommunal- og regionrådsvalget og afgiver deres stemme fysisk på valgdagen.

Der skal naturligvis også være mulighed for at afgive stemme på bopælen for de borgere, der ikke har mulighed for at afgive stemme på et valgsted.

Den nærmere indretning af afstemningslokalet afhænger af forholdene på afstemningsstedet.

Begrundelse

Ældrerådet er et folkevalgt organ, der skal rådgive Aarhus Byråd i ældrepolitiske spørgsmål og være forbindelsesled mellem +60-årige og Byrådet. Hidtil har valg til Ældrerådet primært været afholdt som brevvalg og senest som digitalt valg, hvilket erfaringsmæssigt giver en meget lav stemmeprocent. Ved seneste ældrerådsvalg i [adresse] var valgdeltagelsen ca. 18 %.

Noget lignende ses i andre kommuner, mens der i de kommuner, der afholder fremmødevalg til Ældrerådet, ses en stemmeprocent på omkring 60 %.

En gennemførelse af forslaget om valg til Ældrerådet på samme måde som valg til Byrådet forventes at skabe større opmærksomhed og interesse om Ældrerådets arbejde og dermed større interesse for at deltage i rådets arbejde, f.eks. ved at opstille til Ældrerådet.

Gunner Overgaard er mere demokratisk og legitimt, fordi man i et fortroligt miljø lægger sin stemmeseddel i en valgurne. Dette vil i højere grad sikre valghemmeligheden, ligesom stemmeafgivelsen vil ligge naturligt i forhold til, at man alligevel skal hen at stemme til kommunal- og regionsvalg.

Ældrerådet mener, at et fremmødevalg vil skabe større valgdeltagelse, og dermed større engagement i borgernes eget ældreliv, ligesom fremmødevalg vil give Ældrerådet en stærkere stemme i dialogen med Byrådet om fremtidens forhold for kommunens ældre borgere. Dette er væsentligt i en tid, hvor samfundet og ikke mindst ældreområdet er inde i en omstillingsproces.

Undersøgelser fra de seneste Ældrerådsvalg viser som anført ovenfor en betydeligt højere stemmeprocent i de kommuner, der holder fremmødevalg end i de kommuner, der afholder digitalt valg eller brevvalg.

Ældrerådet er på kommunens budget, og der afsættes i forvejen midler til afholdelse af ældrerådsvalg hvert fjerde år.

En støtte til dette beslutningsforslag er en støtte til mere demokrati for ældre borgere i [adresse].

På vegne af Socialdemokratiet i [adresse]

Ingrid Christiansen, Formand for Sundhed- og Omsorgsudvalget (S) og Timmy Dam, medlem af Sundhed- og Omsorgsudvalget (S)

INDSTILLING FRA MAGISTRATSAFDELINGEN FOR SUNDHED OG OMSORG

### Resume

Byrådet behandlede den 22. maj forslag fra Socialdemokratiet om fremmødevalg til Ældrerådet. Med forslaget ønskes det, at valg til Ældrerådet fremover afvikles som fremmødevalg sammen med kommunal- og regionsråds-valget. Sundhed og Omsorg blev bedt om at udarbejde en indstilling herom.

I forbindelse med byrådets behandling af beslutningsforslaget blev der drøftet og efterspurgt mere viden om de praktiske muligheder samt økonomiske konsekvenser af forskellige måder at afholde valget på.

Sundhed og Omsorg har som belysning af beslutningsforslaget derfor udarbejdet fem modeller for afholdelse af ældrerådsvalg. Valgbestyrelsen har ansvaret for dele af afviklingen af kommunal- og regionsrådsvalg og derfor har modellerne været til kommentering i Valgbestyrelsen.

Én model kan rummes inden for den i forvejen afsatte økonomi til afholdelse af ældrerådsvalg på ca. 0,5 mio. kr. Øvrige modeller, herunder fremmødevalg, vil kræve politisk prioritering.

### Beslutningspunkter

Det indstilles:

At 1) byrådet tager belysningen af modellerne til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 22-05-2024

Lone Eriksen: 13

Fremsendes til Magistratsafdelingen for Sundhed og Omsorg og Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 22. maj 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 03-09-2024

Lone Eriksen: 17

Fremsendes til [adresse] med bemærkning, at Magistraten i mødet den 3. september 2024 anbefaler, at byrådet tiltræder Magistratsafdelingen for Sundhed og Omsorgs indstilling af 22. august 2024.

Rådmand Nicolaj Martin Jørgensen var forhindret i at deltage i sagens behandling.